Pedro Rodríguez Ledesma

**Pedro Eliezer  Rodríguez Ledesma** (; lahir 28 Julai 1987), ataupun dikenali sebagai **Pedro** ataupun **Pedrito**, merupakan pemain bola sepak Sepanyol yang kini bermain untuk Lazio.

## Kerjaya kelab
### Barcelona
Pedro sebahagian daripada skuad utama Barcelona pada musim 2007-08. Beliau juga menjaringkan gol ketika menentang Hibernian dan New York Red Bulls pada perlawanan pramusim.

Pada musim 2008-09, Pedro bermain 14 perlawanan liga ketika Barcelona menjadi juara liga dan jumlah keseluruhan 365 minit Pedro berada di padang. Pada kempen Copa del Rey, beliau bermain ketika menentang Benidorm CF dan Atlético Madrid. Pada perlawanan akhir Liga Juara-Juara, beliau menggantikan Andrés Iniesta pada hujung perlawanan.

Pada 16 Ogos ketika kempen 2009-10, beliau menjaringkan gol pertamanya pada minit ke-67, membantu kelabnya menang 2-1 ke atas Athletic Bilbao pada saingan Supercopa de España 2009. Seminggu kemudian, beliau melanjutkan kontraknya sehingga Jun 2014 dengan bayaran mencecah £60 juta. Pada 28 Ogos 2009, selepas menggantikan Zlatan Ibrahimović pada minit ke-81, beliau berjaya menjaringkan gol kemenangan untuk Barcelona ke atas FC Shakhtar Donetsk, 1-0 pada Piala Super UEFA 2009. Pada 28 September, Pedro menjaringkan gol pertamanya di Liga Juara-Juara selepas menggantikan Iniesta ketika menang 2-0 ke atas Dynamo Kiev. 

Pada 16 Disember, Pedro menjaringkan gol pada perlawanan separuh akhir Piala Dunia Kelab menentang Atlante FC, menang 3–1. Beliau kemudian dinamakan sebagai Pemain Terbaik Mingguan oleh Goal.com selepas aksi Pedro menentang  RCD Espanyol, Atlante dan Estudiantes de La Plata dari Argentina.

Pada 29 November 2010 iaitu ketika musim 2010-11, beliau menjaringkan gol pertamanya ketika membelasah Real Madrid, 5-0 dan *Barça* kemudian naik ke tangga ke atas liga. Pada bulan berikutnya, beliau menjaringkan dua gol ketika menentang Espanyol, Barca menang 5-1.

Pada 20 April 2011, Pedro menjaringkan gol ketika menentang Real Madrid pada perlawanan akhir Copa del Rey tetapi gol itu dilihat *offside* dan Barca tewas 1-0. Pada 3 Mei, ketika menentang lawan yang sama pada perlawanan kedua separuh akhir Liga Juara-Juara UEFA 2010-11, beliau berjaya menyumbat masuk gol untuk memastikan seri 1-1 (agregat menang 3-1). Beliau kemudian menjaringkan gol pembukaan pada perlawanan akhir Liga Juara-Juara menentang Manchester United, 3-1.

Pada 5 Julai 2011, Pedro melanjutkan kontraknya selama setahun sehingga 2016. Bayaran kontrak Pedro dilaporkan €90j sehingga €150j. Beliau bermain pada kempen 2011-12 dengan banyak kecederaan dan menjaringkan 13 gol rasmi. 

Pada 21 September 2013, Pedro menjaringkan hatrik ketika menang 4-0 ke atas Rayo Vallecano. Pada 16 Disember 2014, Pedro menjaringkan hatrik ketika perlawanan kedua pusingan 32 Copa del Rey menentang Huesca sambil Barcelona berpesta gol, 8-1. 

## Kerjaya antarabangsa
Pada 20 Mei 2010, Pedro termasuk dalam senarai 23 pemain Sepanyol yang mengambil bahagian di Piala Dunia FIFA 2010 oleh pengurus Vicente del Bosque. Pada 29 Mei, beliau membuat debut untuk Sepanyol ketika menang 3-2 ke atas Arab Saudi.

Pada 8 Jun 2010, ketika perlawanan persahabatan terakhir sebelum ke Afrika Selatan, Pedro menjaringkan gol pertamanya ketika menentang Poland. Selain itu, beliau juga membuat hantaran kepada Fernando Torres dan Sepanyol menang 6-0. Beliau juga bermain untuk Sepanyol pada perlawanan akhir Piala Dunia FIFA 2010 menentang Belanda dan pasukannya menang 1-0. Pedro kemudian digantikan oleh Jesús Navas.

Pedro menjaringkan hatrik untuk Sepanyol pada 12 Oktober 2012 ketika menang 4-0 ke atas Belarus pada perlawanan kelayakan Piala Dunia FIFA 2014.

### Statistik

### Gol antarabangsa

## Statistik kerjaya

## Penghargaan
### Kelab
;Barcelona
*La Liga: 2008–09, 2009–10, 2010–11, 2012–13
*Copa del Rey: 2008–09, 2011–12
*Supercopa de España: 2009, 2010, 2011, 2013
*Liga Juara-Juara UEFA: 2008–09, 2010–11
*Piala Super UEFA: 2009, 2011
*Piala Dunia Kelab FIFA: 2009, 2011

;Barcelona B
*Tercera División: 2007–08

### Antarabangsa
;Sepanyol
*Piala Dunia FIFA: 2010
*Kejohanan Bola Sepak Eropah: 2012

### Individu
*Anguerah Puteri Asturias: 2010

## Rujukan